Kukin pankki tai muu ilmoitusvelvollinen määrittelee itse asiakkailtaan kysyttävät tuntemistietojen selvittämiseen liittyvät kysymykset. Laissa on määritelty vähimmäistiedot, jotka ilmoitusvelvollisen on säilytettävä asiakkaastaan. Vähimmäistietojen lisäksi ilmoitusvelvollinen voi kysyä asiakkaalta muitakin tietoja, mikäli se katsoo tietojen saamisen tarpeelliseksi riskiarvioonsa pohjautuen.